**Farské oznamy**

**13. nedeľa v období cez rok B (27. 6. 2021)**

|  |  |  |
| --- | --- | --- |
| Pondelok | Sv. Petra a Pavla, vigília, slávnosť | 7.00 a 18.00 Obl. |
| Utorok | Sv. Petra a Pavla, slávnosť, prikázaný sviatok | 8.00 a 18.00  |
| Streda | Na poďakovanie Pánu Bohu za školský rok | 18.00 |
| Štvrtok | Za povolania na kňazský stav, prvý štvrtok | 18.00 |
| Piatok | Návšteva Preblahoslavenej Panny Márie | 18.00 |
| Sobota | Sv. Tomáša, apoštola, sviatok | 7.00 a 18.00 Obl. |
| Nedeľa | Sv. Cyrila a Metoda, slovanských vierozvestov, slávnosť | 8.00 a 10.30 |

Tento týždeň máme prvý piatok v mesiaci. Pozývam vás ku sv. spovedi. Spovedám každý deň pol hodinu pred sv. omšou a vo štvrtok od 17.00 a v piatok od 16.00 a bude vyložená Sviatosť oltárna na adoráciu. Sv. spoveď ukončím v piatok o 17.50 a pomodlíme sa pobožnosť k Božskému srdcu. Môžete si nahlásiť chorých ku sv. spovedi a ja sa s nimi dohodnem po tel. kontakte kedy ich prídem navštíviť.

Sv. omša v sobotu večer bude znova bývať v Oblazove.

Na prvú sobotu budeme mať Fatimskú sobotu.

Chcem vás povzbudiť a pozvať k prechodu od bohoslužieb prostredníctvom internetu k účasti na uctievaní Boha priamo v chráme. Ako niektorí viete, Konferencie biskupov Slovenska ruší všeobecnú výnimku od povinnej účasti na nedeľných bohoslužbách ku dňu 30. júna 2021. Pri slávení sv. omší v rámci pandemických opatrení sa riadime i naďalej covid automatom. Aktuálne sme v žltej farbe, ktorá umožňuje obsadiť vnútro chrámu na 50% miest na sedenie. A vonku je to až 250 ľudí. I z tohto dôvodu nebudeme pokračovať v našich nedeľných internetových prenosoch.

Na budúcu nedeľu sv. omšu o 10.30 ku cti našich vierozvestov sv. Cyrila a Metoda, ak Pán dá, budeme sláviť vonku pri obecnom úrade. Srdečne vás všetkých na ňu pozývam. Hlavným celebrantom bude dôstojný pán Vladimír Šupa, ktorý sa dožil 50teho výročia svojho kňazstva. V tento deň budeme mať i prvonedeľnú zbierku na podporu farnosti.

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola a prosím o upratovanie skupinku č. 7.

Želám vám peknú nedeľu.

V nedeľu 25.7. by sme chceli zorganizovať stretnutie priateľov Valchovej ako minulý rok. Ak by nám chcel niekto s tým finančne alebo materiálne pomôcť, jeho pomoc je vítaná.